Rul Blong Konfidensialiti
Pesonel Infomesen
Ol pesonel infomesen blong yu we yu putum long Websaet ya, Watchtower Bible and Tract Society of New York, Inc. nao i yusum, no wan long ol asosiesen we hem i wok wetem speseli taem yu stap putum infomesen blong yu. Watchtower Bible and Tract Society of New York, Inc. i no stap givim pesonel infomesen blong yu long eniman, nomo sipos yu yu askem blong mekem olsem, no sipos asosiesen ya i askem blong i meksua se i folem loa mo rul, blong mekem se i no gat ol rabis trik we ol man oli stap mekem taem oli yusum kompiuta. Eni pesonel infomesen we yu putum, bambae i no blong salem, jenisim, no rentem.
Imel Adres
Imel adres blong yu we yu putum taem yu openem wan niufala akaon blong yu long Websaet ya, bambae Watchtower i yusum blong sanem ol save i go long yu long saed blong akaon blong yu. Eksampol, sipos yu fogetem user nem blong yu mo paswod blong yu, mo yu wantem blong wan i givhan long yu, bambae i gat wan mesej i kam long imel adres blong yu blong talem infomesen we yu mas putum blong yu save go insaed long akaon blong yu.
Cookies
Ol cookies i blong givhan long man we i yusum (user) blong i rimemba ol samting we hem i bin jusum taem hem i yusum jw.org. Eksampol, lanwis we hem i wantem taem hem i yusum Websaet ya, i stap long wan cookie blong mekem se oltaem we user i go long Websaet ya, bambae i kamaot long lanwis we hem i jusum. I no gat wan pesonel infomesen nating i stap long eni cookies.
Script mo JavaScript
Oli yusum ol Script blong mekem se Websaet ya jw.org i wok gud moa. Hem i givhan blong givim ol save kwiktaem long man we i askem. Wok blong hem i no blong putum wan program long kompiuta blong man we i yusum, no blong tekem ol infomesen blong hem long fasin haed.
Blong mekem se olgeta haf blong Websaet ya i wok gud, Watchtower i mas givim raet long Scrip mo JavaScript blong i wok. Bighaf blong ol man we oli go long Websaet oli letem Scrip mo JavaScript i wok blong blokem no agri long sam samting we i kamaot long sam Websaet blong i kam long kompiuta blong olgeta. Yu mas lukluk help we i stap long kompiuta blong yu taem yu stap long Intenet, blong yu save olsem wanem blong letem ol Script i wok long wan Websaet we yu jusum.
Sipos i gat eni jenis long ol rul ya blong konfidensialiti, bambae mifala i talemaot ol jenis ya long pej ya, blong bambae oltaem yu save long ol infomesen we i stap insaed, mo blong yu save olsem wanem blong yusum.
tpi_Latn tpi_Latn tpi_Latn pol_Latn tpi_Latn lao_Laoo tpi_Latn nno_Latn tpi_Latn tpi_Latn tpi_Latn